બ્રિટિશરોના શાસનમાંથી આઝાદ થયેલા ભારતમાં પ્રથમ લોકસભા ચૂંટણી 1951માં યોજાઇ હતી. આ ચૂંટણીઓ 25 ઓક્ટોબર, 1951થી 21 ફેબ્રુઆરી 1952 દરમિયાન યોજાઇ હતી. 489 બેઠકો માટે યોજાયેલી ચૂંટણીમાં બહુમતી માટે 245 બેઠકો જોઇતી હતી. આ ચૂંટણીના પ્રથમ મતો 25 ઓક્ટોબર, 1951માં હિમાચલ પ્રદેશના ચિની તાલુકામાં પડ્યા હતા. આ ચૂંટણીએ જવાહરલાલ નહેરૂના રૂપમાં દેશને પ્રથમ વડાપ્રધાન આપ્યા હતા. આ ચૂંટણીઓમાં 364 બેઠકો અને 45 ટકા મતો સાથે ઇન્ડિયન નેશનલ કોંગ્રેસ સૌથી મોટી પાર્ટી તરીકે ઉભરી હતી.